باش ناظیرین معاوینی محمت شیمشک 15 ژوئیه‌ده‌کی اوغورسوز چئوریلیش جهدی‌نین آرخاسیندا فتح الله چی ترور تشکیلاتی پارالل دؤولت یاپیلانماسینین (فتو/پ.د.ی) قولدورباشی‌نین اولدوغونا دایر هئچ بیر شوبهه‌نین اولمادیغینی بیل‌دیره‌رک، آمریکایا تقدیم ائتدیک‌لری سندلرده یاریم میلیونا یاخین دلیل اولدوغونو سؤیله‌دی.
محمت شیمشک تورکیه-آمریکا ایش شوراسی و امریکا -تورکیه شوراسی‌نین امکداش‌لیغی ایله واشینگتوندا تشکیل ائدیلن آمریکا-تورکیه علاقه‌لری 35-جی ایللیک کونفرانسینا قاتیلدی.
کونفرانسدا ایشتیراک ائدن‌لرین سوال‌لارینا جاواب وئرن مهمت شیمشک دئدی کی، تورکیه‌ده بازارلارین فتو-نون اوغورسوز چئوریلیش جهدین‌دن سونرا سرعتلی شکیلده اؤزونه گلمه‌سینده باشدا مالی دیسیپلین و ثابت اقتصادی اینکیشاف اولماقلا گوجلو ماکروایقتیصادی اساس‌لار موهوم رول اوینادی.
تورکیه‌نین بودجه آچیغی‌نین اقتصادی امکداش‌لیق و اینکیشاف تشکیلاتینا عضو اؤلکه‌لرین OECD دؤردده بیر و آوروپا اؤلکه‌لری‌نین اوچده بیر حیسه‌سینه یاخین نیسبتده اولدوغونا دقت چکن ناظیر وورغولادی کی، گوجلو بانکدارلیق سیستمی ایقتیصادی ثابت شکیلده اینکیشافینی داوام ائتدیرمه‌سینه کؤمک ائدیر.
شیمشک، آیریجا پ.ک.ک-نین بؤلگه‌نین رفاهی و ثابت‌لیگی اوچون بؤیوک بیر پروبلئم اولدوغونو دئیه ره ک:"
اورتا دوغونون پروبلئم‌لرینی یئنی سرحدلر چکه‌رک، یئنی دؤولت‌لر و یا یئنی ائتنیک و دینی حدودلار چکه‌رک حل ائده بیلمریک. چونکی بون‌لار دایمی قارشیدورمایا یول آچار. اورتادوغو اوچون تک حل داها چوخ دؤزوملولوک، داها چوخ دئموکراتیک، داها چوخ رفاه و ثابت‌لیک‌دن کئچیر. آنجاق بو آن بون‌لارا صاحب دئیی‌لیک " دئدی.
تورکیه‌نین ترور تشکیلاتی پ.ک.ک ایله موباریزه‌سی باره‌ده ده معلومات وئرن مهمت شیمشک دئدی کی، تورکیه‌نین کوردلرله هئچ بیر پروبلئمی یوخ‌دور. اصلینده تورکیه کورد وطنداش‌لاری‌نین وارلیغی ایله داها گوجلودور. بو باره‌ده هئچ بیر سوال ایشاره‌سی یوخ‌دور. آنجاق بیزیم پروبلئمیمیز ترور تشکیلاتی پ.ک.ک-دیر. پ.ک.ک آمریکا-نین،  آوروپا اتفاقی‌نین و بیرلشمیش میللتر تشکیلاتی‌نین ترور سیاهی‌سیندا‌دیر. آمریکا بو دورومو باشا دوشور و بونونلا باغلی اولا‌راق بیزیمله چوخ یاخین موتتفیق اولدو.
آمریکانین پ.ک.ک-نین سوریه‌ده‌کی قولو پ.ی.د/ی.پ.گ ایله امکداش‌لیغی‌نین بؤلگه اوچون زهرلی اولدوغونو وورغولایان باش ناظیرین معاوینی مهمت شیمشک بیلدیردی کی، پ.ک.ک بیزیم اوچون جدی بیر پروبلئم‌دیر. عینی شئیی پ.ک.ک-نین سوریه‌ده‌کی قولو ایچینده کئچرلیدیر. آمریکا ایله بو باره‌ده ضدیت یاشانماسی پیس وضعیت‌دیر. آمریکا‌لی دوست‌لاریمیزین آخیردا بو بارهدکی دوشونجه‌لرینی دگیشه‌جگینه اینانیرام.
